Document ID: /roh_data/filtered/fineweb-2-filterrobots_roh.jsonl.gz/33803

03/2015
Cumgià (dal Chardun)
Mobain….quist füss uossa stat tuot. Be cuc perche ch'eu nu sa mai tour usche bain cumgià.
Fain be cuort e süt. No ans dschain chau i lura giaina davent. Il meglder per chi nu detta massa grondas sentimentalitats esa scha tuots duos van il medem mumaint. No pudain be rafüdar da scriver scha tü char lectur rafüdast eir da lejer. Alura...arevair.
Hm...tü est amo adüna quia? Hast vairamaing savü cha'l Chardun exista fingià daspö 11 ons? Enorm quant chi'd es gnü scrit, e che buns artichels. Mumaint....be nö crodar in d'üna trapla plaina d'emoziuns perche, hai, per no d'eira bellischem da pudair scriver per tai eir scha tü nun's hast propcha bombardà cun tias reacziuns. Uossa nu laina scriver plü. Tü poust eir ir be planin sainza tour cumgià perche i po eir capitar cha l'artichel finischa immez la frasa i lura.....
Giovannina